
AUSTRIA

- ADIG - Asociația Industriei Apărării din Austria - Camera Economică Federală
.

- AAI - Grupul pentru industrie aeronautice
.

Camera economică a Austriei reprezintă peste 517.000 de companii membre. Aceasta adoptă o serie de politici care favorizează economia, de exemplu, reducerile fiscale, reducerea birocrației, acordarea de subvenții, oferind și o serie de servicii complexe. Dintre acestea se remarcă oferirea de consultanță pe toate temele de specialitate de la legislația muncii până la informații vamale, acordarea de facilități  educaționale, coordonarea universităților de științe aplicate, etc.


Din Grupul pentru industrie aeronautică fac parte societăți de stat și private, asociații cu capital privat, societăți înregistrate în străinătate, toate având drept obiectiv dezvoltarea industriei austriece de profil.

În acest grup se regăsesc societăți care lucrează în următoarele domenii de activitate:


- comunicare, electronică și sisteme informatice;

- materiale plastice și compozite;

- inginerie, consultanță și cercetare;

- asociații și societăți industriale;

- firme de echipamente și alte componente;

- firme de producție echipamente de testare;

- prelucrarea metalelor;

- firme service și întreținere;

- producție avioane mici, motoare și sisteme fără pilot.

BELGIA

- BSDI - Industria belgiană pentru aeronautică, spațiu, securitate și apărare
.

Membrii entității de industrie pentru aeronautică, spațiu, securitate și apărare realizează majoritatea vânzărilor pe piețele de export. În acest scop sunt organizate misiuni economice externe în colaborare cu asociații reprezentative (BSDI, Belgospace, Bruspace) și participări de grup la târguri și expoziții internaționale.


Comunitatea de afaceri susține structurile internaționale, cum ar fi ASD (AeroSpace defense Europe), NIAG (Grupul consultativ al industriei NATO) și EDA (Agenția Europeană de Apărare) pentru apărarea intereselor membrilor săi, promovând produsele și serviciile acestora, în contextul proiectelor mari legate de apărare și securitate internă.


Grupul se adresează societăților industriale internaționale importante și promovează know-how-ul companiilor belgiene în domeniul tehnologiei, în vederea intrării în parteneriate
.

BULGARIA

- BDIA - Bulgarian Defence Industries Association
 

Obiectivele de bază ale BDIA sunt următoarele
:


1. să dezvolte și să servească drept forum pentru schimbul de concepte între autoritățile statului și industrie, în scopul rezolvării problemelor legate de industria de apărare și de securitate a Republicii Bulgaria;


2. stabilirea de contacte și schimbul de informații între membri cu privire la aspectele politicii industriei de apărare și participarea la implementarea acesteia;

3. să acționeze ca o forță unică a industriei de apărare în ceea ce privește politicile de modernizare solicitate de Guvern: 

a) politica industriei de apărare

b) politici offset

c) politica de achiziții publice

d) procedurile de apărare și securitate națională, cercetare și dezvoltare tehnologică


4. să informeze membrii asociației cu privire la evoluția tendințelor în domeniu a țărilor membre ale NATO și UE, precum și ale altor țări importante în domeniul industriei de apărare;

5. să creeze un mediu favorabil dezvoltării microîntreprinderilor și întreprinderilor mici și mijlocii care furnizează produse și servicii cu dublă utilizare, militară și civilă;


6. să formeze lanțuri de furnizori.


Asociația implementează activități în beneficiul privat.

CEHIA

- DSIA - Asociația industriei de apărare și securitate din Republica Cehă


- ALV - Asociația Industriei AeroSpace


Asociația Industriei de Apărare și Securitate din Republica Cehă (DSIA) cuprinde companiile cehe angajate în cercetarea, dezvoltarea, producția, comerțul și comercializarea echipamentelor, materialelor și serviciilor militare și de securitate. A fost înființată în 1997 ca organizație non-guvernamentală, independentă, apolitică, non-profit. De la înființare, este un partener respectat al guvernului ceh, al ministerelor industriei și comerțului, ministerului apărării, ministerului de interne și al afacerilor externe, cu care a semnat o serie de acorduri de cooperare.

Asociația Industriei AeroSpace din Cehia (ALV) cuprinde 37 de membri, de la principalii contractanți și furnizorii de sisteme, producători de agregate de aeronave și componente, până la companii mici de specialitate.


Companiile membre acoperă întregul spectru de competențe de la proiectarea, dezvoltarea și producția sistemelor aerospațiale, la întreținere și operare, inclusiv marketing și vânzări.


Activitățile vizează aeronavele militare și civile, motoarele de aeronave și sisteme de arme, cercetarea spațială, componentele sistemelor aeronavelor și producția agregată, inclusiv software-ul respectiv.


ALV este o asociație independentă și deschisă pentru persoane juridice.


CROAȚIA

- HGK - Camera Economică a Croației


Cuprinde peste 115.000 de firme care își desfășoară activitate în Croația și în străinătate, inclusiv în domeniul militar și de apărare, îndeplinind sarcinile adoptate de Guvern în acest domeniu.


DANEMARCA

- FAD - Asociația Daneză pentru Industria de Apărare și Securitate


FAD reprezintă principala entitate a industriei daneze de apărare, securitate și construcții aerospațiale, fiind un punct focal pentru toate aspectele legate de industria de apărare și aerospațială, la nivel național și internațional.

FAD acționează în numele industriei daneze de apărare, creând rețele de cooperare și coordonare a industriei de profil din Danemarca.


Ascociația oferă consultanță, informații privind industria daneză de apărare și promovează activitățile de export ale industriei daneze de profil, implicându-se activ în dezvoltarea politicilor adoptate pentru industria de apărare, securitate și construcții aerospațiale, fiind și reprezentantul acestei industrii în organismele internaționale.


FAD este o asociație membră a Confederației industriilor daneze.

ESTONIA

- Camera de Comerț și Industrie a Estoniei


- EDIA - Asociația Industriei de Apărare a Estoniei


Asociația industriei de apărare din Estonia (EDIA) a fost înființată în anul 2009, fiind reprezentantul tuturor întreprinderilor principale din industria de apărare și securitate din Estonia. Din 2012 a fost înființat un Cluster-ul de inovare din industria de apărare și securitate din Estonia, care are în prezent 17 membri.

Scopul asociației:


- acționează ca un singur punct nodal pentru industria de apărare și securitate din Estonia;

- monitorizează capabilitățile, produsele și tehnologiile industriale din domeniul apărării și securității;

- promovează interesul comun al industriei de apărare și securitate;

- sprijină parteneriatele de cooperare cu instituțiile cu responsabilitate în domeniul apărării: ministere, poliție, etc.;


- promovează și implementează proiectele de profil;


- organizează activități comune de marketing și de export la nivel național și internațional;


- promovează seminarii și ateliere în domeniile relevante pentru industria de profil;

- reprezintă Estonia în instituțiile și organismele europene și internaționale de apărare și securitate industrială (NIAG, EDA);

- promovează dezvoltarea activităților comerciale multilaterale.

FINLANDA

- AFDA - Asociația industriilor finlandeze din apărare și domeniul aerospațial


AFDA promovează competitivitatea și condițiile operaționale pentru acest sector, cel mai mare și cel mai important sector de export din Finlanda. Asociația de profil are peste 1.600 de companii membre, cele mai multe fiind firme private.


Industria tehnologică reprezintă 50% din exporturile finlandeze și 80% din investițiile în cercetare și dezvoltare în sectorul privat. Sectorul are peste 700.000 de angajați, ceea ce reprezintă aproximativ 30% din întreaga forță de muncă finlandeză.

FRANȚA

- GIFAS - Asociația franceză AeroSpace Industries


- GICAN - Grupul de industrii pentru construcții și activități navale


- GICAT - Grupul industriilor franceze de apărare terestră


Asociația AeroSpace Industries este o federație profesională care adună 391 de companii - de la marii contractori și administratori de sisteme industriale, la IMM-uri, fiind specializată în studiul, dezvoltarea, realizarea, marketingul și întreținerea tuturor programelor și echipamentelor aeronautice și spațiale. Acestea cuprind aeronave și elicoptere civile și militare, motoare, rachete și arme, nave, sateliți și lansatoare în spațiu, sisteme majore din domeniul aeronauticii, apărării și securității, echipamente, subansamble și software-ul asociat.


GICAT reprezintă interesele firmelor care își desfășoară activitatea în domeniul apărării terestre, având patru obiective importante:


- organizarea dialogului între structurile private și de stat;


- oferirea de servicii membrilor săi pentru a încuraja dezvoltarea industrială în Franța și în străinătate;

- crearea unui mediu favorabil schimbului economic între parteneri;


- dezvoltarea expertizei industriale și a imaginii sectorului.

GERMANIA

- BDSV - Federația industriei de securitate și apărare din Germania


- BDLI - Asociația germană a industriilor aerospațiale


Misiunea BDSV:

- companiile care formează BDSV sunt furnizori de înaltă calificare și parteneri ai forțelor armate germane (Bundeswehr) și ai departamentelor care au responsabilități privind securitatea internă a Germaniei. Industria gestionată de BDSV este o parte indispensabilă a Intereselor germane de securitate contribuind direct la libertatea și siguranța statului și cetățenilor;

- având expertiza proprie, companiile membre BDSV permit forțelor armate germane, precum și departamentelor interne care se ocupă de securitatea țării să-și îndeplinească sarcinile pentru a asigura respectarea și menținerea legii și ordinii, a libertăților și drepturilor omului;

- companiile membre ale BDSV se angajează să intensifice cooperarea în domeniul securității și apărării la nivel internațional, în special la nivel european;

- companiile BDSV exportă armamente și materiale conexe exclusiv pe baza prevederilor Constituției Germaniei, legislației existente și în conformitate cu prioritățile politice stabilite de Guvernul federal al Germaniei.

Asociația germană a industriilor aerospațiale (BDLI) este reprezentantul principal al industriei de profil. Membrii acestei structuri provin dintr-o gamă largă de companii care activează în sectorul respectiv.


Activitățile principale ale BDLI pot fi grupate în următoarele patru categorii:


- aviație și sisteme aerospațiale;

- motoare;

- echipament de profil;

- știința și componentele materialelor.

Reprezentanții din aceste patru sectoare formează Comitetul de coordonare al conducerii superioare a BDLI. Acest lucru asigură faptul că principalele activități ale BDLI iau în considerare interesele tuturor companiilor membre. În plus, peste 40 de grupuri de experți se concentrează pe o gamă largă de subiecte relevante pentru industria de profil.

GRECIA

- SEKPY - Producătorii de materiale de apărare din Grecia


- HASDIG - Grupul Hellenic pentru Industria Aerospațială și Apărare


Asociația SEKPY este structura care face sugestii Guvernului pentru planificarea națională a dezvoltării industriei de apărare din Grecia, participând la formularea și implementarea politicilor naționale din domeniul cercetării, dezvoltării și tehnologiei în domeniul apărării.


Asigură participarea industriei interne la programele de armament, precum și în programele de cercetare și dezvoltare, colaborând cu omologii străini pentru promovarea programelor comune de cooperare industrială. De asemenea, SEKPY reprezintă industria internă de apărare în cadrul organizațiilor și asociațiilor grecești și internaționale.


Misiune:


- dezvoltarea de studii în domeniul echipamentelor de apărare și securitate;

- contribuie la vizibilitatea industriilor de apărare internă și a produselor și serviciilor pe piața internațională;

- informează membrii despre evoluțiile din mediul de apărare intern și internațional;

- sprijină membrii în desfășurarea activităților lor și în domeniul cooperării cu Ministerul Apărării Naționale și cu alte agenții guvernamentale.


- organizează conferințe și seminarii de profil, sprijinind firmele străine interesate de parteneriate pe piața de apărare din Grecia.

Grupul Helderic Industries for Security and Defense Industries (HASDIG) este membru al Asociației Industriilor Aerospațiale și Apărării din Europa (ASD), fiind asociația națională care reprezintă industriile elene de profil.


HASDIG are 26 de membri care cuprinde peste 8.000 de angajați, cu un număr mare de furnizori în Grecia, majoritatea fiind IMM-uri. Cifra de afaceri anuală totală a industriei în contractele de apărare (interne și internaționale) este de aproximativ 680 de milioane de euro.


Întreprinderile membre HASDIG au un know-how considerabil în activitățile de cercetare și dezvoltare, iar infrastructura acestora este la standarde foarte înalte. Pe lângă piața locală de apărare, membrii HASDIG au dezvoltat, de asemenea, cooperări de succes cu producătorii de apărare internaționali de renume.

IRLANDA

- FAEI - Federația întreprinderilor aerospațiale din Irlanda


FAEI este organizația națională reprezentativă pentru industria aerospațială din Irlanda. Rolul principal al federației este acela de a se asigura că importanța industriei este recunoscută de factorii de decizie politică și că politicile naționale iau în  considerare nevoile industriei. Federația a creat legături între industrie, guvern și agențiile de stat și joacă un rol deosebit de important în alinierea intereselor și promovarea dialogului.

ITALIA

- AIAD - Federația industrială italiană pentru industria aerospațială, apărare și securitate


- AIPAS - Asociația companiilor italiene din domeniul aeronautic (IMM)


Federația de profil, non-profit, își propune:


a) să reprezinte, să promoveze și să protejeze structurile naționale și internaționale, precum și interesele acestora;


b) să reprezinte un centru de referință pentru organismele instituționale și guvernamentale și să se prezintă ca un interlocutor important pentru tratarea problemelor conexe ale politicilor economico-industriale ale sectoarelor de activitate reprezentate;


c) să studieze problemele fundamentale ale sectoarelor individuale.


AIPAS este o asociație a companiilor de producție și servicii care operează în sectorul de producție respectiv. Reprezintă interesele generale ale membrilor săi în diferitele entități naționale și internaționale, cu atribuții în domeniu.


Promovează inițiativele de sprijinire a dezvoltării politicii industriale în sectorul aeronautic, cu scopul de a realiza o creștere în domeniul tehnologiilor, oferirii de produse și servicii, în raport cu programele naționale și internaționale de dezvoltare a domeniului vizat.


AIPAS desfășoară activități de informare și asistență pentru parteneri, promovând crearea de rețele, coordonarea activităților și spiritul de coeziune, inclusiv prin participarea la târguri, congrese și expoziții naționale și internaționale. Asociația promovează și organizează, direct sau indirect, activitățile de cercetare și de studiu,  conferințe și alte inițiative de relevanță externă pe teme științifice, industriale și comerciale referitoare la domeniul de activitate.

 LITUANIA

- LDSIA - Asociația Industriei de Apărare și Securitate din Lituania


LDSIA își propune crearea și menținerea unei asociații de organizații din domeniul apărării și securității pentru a exploata și dezvolta în mod optim potențialul membrilor săi printr-o cooperare transparentă cu instituțiile guvernamentale și neguvernamentale lituaniene și străine. Astfel se asigură gestionarea în timp util, eficientă și pe termen lung a necesităților Lituaniei în materie de apărare și securitate, sprijinirea producției și furnizarea celor mai noi tehnologii și arme, a ideilor din domeniul ingineriei, din medicină sau tehnologia informației, a instrumentelor și serviciilor, precum și a activităților de consiliere, instruire și educație în domeniu.


Letonia

- FSDI - Federația industriilor din domeniul securității și apărării din Letonia


Reprezintă interesele industriei de profil la nivel național și internațional, pentru a asigura acordarea resurselor naționale pentru nevoile de securitate, inclusiv prin participarea la proiecte străine.

FSDI informează în timp real membrii federației despre achizițiile importante, informațiile oferite de parteneri, despre organizațiile internaționale și companiile de profil.

Membrii FSDI, atât firme private, cât și de stat, pot obține informații utile pentru îmbunătățirea competitivității, pe baza unor formate consultative unice la nivel național și internațional.


MAREA BRITANIE

- ADS - Aerospace Defence Security Space
 

ADS este organizația de comerț ”premier” pentru companiile din sectoarele industriei aerospațiale, de apărare, securitate și pentru spațiul cosmic din Regatul Unit. Organizația este alcătuită din peste 1.000 de companii înregistrate în Marea Britanie. 


Activitățile ADS se axează pe următoarele domenii-cheie:


- influențează dezbaterile de politică privind industriile menționate;


- sprijină producția de profil și activitatea lanțurilor de aprovizionare din industrie;


- încurajează investițiile în tehnologie și inovare;


- sprijină oportunitățile de dezvoltare a afacerilor;


- urmărește creșterea valorii serviciilor efectuate de firmele din organizație;


- urmărește îmbunătățirea profilului industriilor aerospațiale, de apărare, securitate și pentru spațiul cosmic. 

OLANDA

- NIDV - Asociația producătorilor din domeniul apărării din Țările de Jos


NIDV promovează poziționarea durabilă a industriei olandeze de apărare și securitate în misiuni naționale și internaționale, precum și în lanțurile de aprovizionare naționale și internaționale. NIDV reprezintă cea mai înaltă calitate și eficiență a echipamentelor, serviciilor și cunoștințelor orientate spre aplicații din domeniul militar, fiind partenerul strategic al guvernului în domeniul apărării și securității și un element pivot în cooperarea numită ”triunghiului de aur”: guvern, cercetare și producție, comunitatea de afaceri.


POLONIA

- Camera poloneză a producătorilor de apărare națională


- APAI - Asociația industriei pentru aviație a Poloniei


Obiectivele Asociației industriei pentru aviație a Poloniei sunt următoarele:


- crearea unor condiții favorabile pentru a spori dezvoltarea întreprinderilor din industria aerospațială din Polonia;

- dezvoltarea cercetării aerospațiale, a aptitudinilor și abilităților piloților;

- cooperarea cu universitățile tehnologice, care pot promova idei noi în cadrul industriei aerospațiale;

- promovarea în străinătate a industriei aerospațiale poloneze;

- influențarea politicii economice a guvernului polonez față de industria de profil;

- reprezentarea industriei aerospațiale poloneze la nivel european și mondial;


- organizarea și dezvoltarea unui lanț de aprovizionare cu materii prime;


- atragerea de investiții străine.


Portugalia

- DANOTEC - Asociația companiilor din domeniul apărării


- PROESPAÇO - Asociația portugheză pentru industria spațială


PROESPAÇO a fost creat în anul 2003, după ce Portugalia s-a alăturat Agenției Spațiale Europene (ESA). Asociația unește industria de profil portugheză, apărând interesele acesteia printr-o relație intensă cu administrația publică, guvernul și organizațiile internaționale. Ea joacă un rol-cheie în definirea strategiei naționale a Portugaliei pentru industria aerospațială și pregătește strategia de dezvoltare industrială a sectorului.


PROESPAÇO reprezintă în prezent peste 95% din afacerile contractate industriei spațiale portugheze și este singura organizație care își reprezintă interesele.


O mare parte dintre companiile de producție și servicii care operează în sectorul spațial, și anume în domeniile referitoare la ESA, EUMETSAT sau Programele-cadru ale Comisiei Europene și NASA, colaborează cu membrii PROESPAÇO.


SPANIA

- TEDAE - Asociația spaniolă a companiilor din domeniul apărării, aeronauticii, securității și tehnologiei spațiale


- AESMIDE - Asociația furnizorilor de apărare


În prezent, TEDAE reprezintă 78 de companii spaniole din sectorul apărării, activitatea ei având scopul de a consolida producția industrială, cercetarea și valorile științifice, reprezentarea, promovarea și protejarea interesele generale ale membrilor săi.


Misiune:


• sprijinirea companiilor care își desfășoară activitatea în domeniul comercial și industrial;


• stimularea contactelor dintre societăți;


• facilitarea relațiilor cu guvernele locale, naționale și supranaționale;

• dezvoltarea și îmbunătățirea competitivității sectorului de apărare, securitate, industrie aeronautică și spațială;

• coordonarea și reprezentarea industriei spaniole de profil la manifestările naționale și internaționale.

SUEDIA

- SOFF - Asociația industriilor suedeze din domeniul apărării


Obiectivul general al SOFF este ca firmele de securitate și apărare din Suedia să aibă cele mai bune condiții posibile pentru a se dezvolta și funcționa cu succes. Acest lucru înseamnă, în esență, două lucruri: munca pe termen lung în ceea ce privește accesul pe piață și condițiile de tranzacționare. În viitorul apropiat se urmărește dezvoltarea activităților de promovare a pieței. 

Asociația acționează pentru a influența proiectarea și aplicarea diferitelor aspecte de politică și reglementări vizând piața de securitate și apărare.

Multe companii de astăzi fac parte dintr-o rețea de proprietate internaționalizată și subcontractare globalizată. Prin crearea de locuri de muncă active în Suedia, se pun bazele succesului pe piața internațională a apărării. Exportul începe prin cercetare, dezvoltare și inovare. 


Asociația lucrează pentru a crește gradul de conștientizare a relației dintre o piață de apărare eficientă și o piață de cercetare de succes, pentru a evidenția valoarea adăugată pe care acest lucru îl creează din perspectiva securității și apărării.

SLOVENIA

- CCIS - Camera de comerț și industrie a Sloveniei


- Grupul sloven pentru apărare (GOIS)
 

GOIS este o asociație de afaceri bazată pe interesele economice ale membrilor săi. A fost înființată în anul 2008 și reunește furnizori sloveni de produse și servicii de apărare, securitate și protecție. Cluster-ul îi ajută pe membrii săi să creeze condiții optime pentru cercetare, dezvoltare, producție, testare, întreținere și comercializarea produselor și serviciilor lor în domeniul apărării, securității și protecției. 

Odată cu aderarea la NATO în 2004, interoperabilitatea și respectarea standardelor NATO au devenit principiul direct al dezvoltării unor noi programe de producție în domeniul apărării în Slovenia, iar cooperarea întreprinderilor cu institutele de cercetare și universitățile din Slovenia s-a extins în mod semnificativ.

Anumite prevederi legale îi obligă pe furnizorii străini să încheie acorduri privind participarea industrială care implică livrări către Ministerul Apărării din Slovenia. Guvernul a emis o serie de norme pentru programele offset, care definesc politica în domeniu. Valoarea obligației de compensare este, de regulă, determinată ca 100% din valoarea contractului. Ofertanților li se solicită să prezinte programe offset pentru bunuri care depășesc 400.000 euro.

În Slovenia, comerțul cu echipamente de apărare este reglementat de Legea privind apărarea și alte acte juridice care impun producătorilor de arme și echipamente militare să se înregistreze la Ministerul Apărării al Republicii Slovenia. Există mai multe moduri în care potențialii clienți pot contacta producătorii sloveni de echipamente de apărare, inclusiv contactul direct cu companiile individuale
.

SLOVACIA

- ADISR - Asociația Industriei de Securitate și Apărare a Republicii Slovace



Asociația industriei de securitate și apărare a Republicii Slovace este o asociație națională, independentă și non-profit, reprezentând interesele industriei de profil. Rolul asociației este acela de a sprijini interesele de afaceri ale membrilor săi, de consolidare a pozițiilor, de export și de a contribui la crearea condițiilor necesare pentru dezvoltarea industriei de securitate și apărare slovacă.

UNGARIA

- Asociația pentru industria de apărare din Ungaria


Industria ungară de apărare și securitate a înregistrat schimbări majore în ultimele decenii - schimbări greu de adaptat în noul context de globalizare. Cu timpul, chiar înțelegerea noțiunilor de apărare și securitate a evoluat pentru a face față noilor provocări. Pe de o parte, cererile în schimbare au condus la o diversificare din ce în ce mai mare a portofoliilor de produse. Pe de altă parte, o piață în plină dezvoltare a impus o extindere a bazei de clienți pentru a include nu numai armata, ci și o mare varietate de organizații de stat și non-profit. 

